
Επιστημονική συνάντηση στρογγυλής τραπέζης με θέμα:

Tα όρια της ελευθερίας του λόγου

στο Σπίτι της Κύπρου

Τη Δευτέρα 13 Μαΐου 2019, παρουσία του Πρέσβη της Κυπριακής Δημοκρατίας κ. Κυριάκου Κενεβέζου, το «Εργαστήριο Πολιτικής Φιλοσοφίας. Από την πράξη στη θεωρία» (ΕΠοΦι),  σε συνεργασία με το Σπίτι της Κύπρου και το Πρόγραμμα Μεταπτυχιακών Σπουδών (ΠΜΣ) «Φιλοσοφία», Τμήμα Φιλοσοφίας, Παιδαγωγικής και Ψυχολογίας (ΦΠΨ) του Εθνικού και Καποδιστριακού Πανεπιστημίου Αθηνών, διοργάνωσε, στο Σπίτι της Κύπρου,  επιστημονική συνάντηση στρογγυλής τραπέζης με θέμα: «Tα όρια της ελευθερίας του λόγου».
Στόχος αυτής της δημόσιας συζήτησης ήταν η διερεύνηση της σχέσης μεταξύ της ελευθερίας της έκφρασης και των ορίων της δημοκρατικής ανοχής. Το πρόβλημα που τέθηκε στη συζήτηση ήταν το κατά πόσον η ελευθερία της έκφρασης, την οποία κατοχυρώνει θεσμικά το δημοκρατικό πολίτευμα, δικαιούται να αγνοεί και να παραβιάζει τις αρχές στις οποίες ακριβώς θεμελιώνεται η δυνατότητά της να υπάρχει.  

Η Μορφωτική Σύμβουλος κ. Νάντια Στυλιανού καλωσόρισε τους παρευρισκόμενους και στη συνέχεια χαιρετισμό απηύθυναν η Διευθύντρια του Εργαστηρίου Πολιτικής Φιλοσοφίας. Από την πράξη στη θεωρία (ΕΠοΦι), Καθηγήτρια Πολιτικής Φιλοσοφίας Τμήμα Φιλοσοφίας, Παιδαγωγικής και Ψυχολογίας (ΦΠΨ) του Εθνικού και Καποδιστριακού Πανεπιστημίου Αθηνών, κ. Βάνα Νικολαΐδου-Κυριανίδου και ο Διευθυντής του Μεταπτυχιακού Τμήματος Φιλοσοφίας, κ. Γιώργος Αραμπατζής.
Στη συζήτηση συμμετείχαν, η κ. Πέρσα Ζέρη, Καθηγήτρια Τμήματος Επικοινωνίας, Μέσων και Πολιτισμού του Παντείου Πανεπιστημίου, με θέμα: «Η ελευθερία του λόγου στην ψηφιακή εποχή», ο κ. Κωνσταντίνος Ηροδότου, Διδάκτωρ Φιλοσοφίας του Université de Paris 8 Vincennes-à-Saint-Denis, Μέλος του ΕΠοΦι, με θέμα: «Διαφωνώ με ό,τι λες …», ο κ. Περικλής Κοροβέσης, Συγγραφέας, με θέμα: «Η διαταγή πυρ … είναι ελευθερία της έκφρασης;», η κ. Φερενίκη Παναγοπούλου-Κουτνατζή,  Επίκουρος Καθηγήτρια Δημοσίου Δικαίου του Παντείου Πανεπιστημίου, με θέμα: «Ελευθερία του τύπου και προστασία δεδομένων προσωπικού χαρακτήρα», ο κ. Πέτρος Τατσόπουλος, Συγγραφέας, με θέμα: «Αυτορρυθμίζεται η ελευθερία του λόγου στα χρόνια των social media;» και ο κ. Δημήτρης Κ. Ψυχογιός, Καθηγητής Παντείου Πανεπιστημίου, δημοσιογράφος «Το Βήμα», με θέμα: «Έντυπη, ηλεκτρονική, ψηφιακή ελευθερία του λόγου και πολιτική».

